《游淡山岩》
宋代·王资仁

淡山之景真寻幽，我来为款穷冥搜。
嵌岩呀豁自呈露，天匠巧斲非人谋。
撑空突兀几仞，奇伟万状不可侔。
群仙秘护人迹绝，元柳不到谁雕锼。
惜无好语写形似，叹息欲去仍迟留。
惟予六客信心赏，一洗万古尘中游。

作者简介：王资仁，高宗建炎二年（一一二八）通判邵州，权知永州（《八琼室金石补正》卷九五）。